Ehdotus NEUVOSTON PÄÄTÖS AKT–EU-suurlähettiläskomiteassa esitettävästä Euroopan unionin kannasta maatalouden ja maaseudun yhteistyön teknisen keskuksen perussääntöihin /* COM/2012/0568 final - 2012/0273 (NLE) */





PERUSTELUT Neuvosto antoi 14. toukokuuta 2010 tehdyllä päätöksellä 2010/648/EU valtuutuksen allekirjoittaa sopimus, jolla Cotonoun kumppanuussopimusta muutetaan toisen kerran. Cotonoun sopimuksen 95 artiklan 3 kohdalla AKT–EU-ministerineuvosto valtuutetaan hyväksymään muutettuihin määräyksiin liittyvät siirtymävaiheen toimenpiteet, joita mahdollisesti tarvitaan ennen muutettujen määräysten voimaantuloa. Neuvosto hyväksyi 14. kesäkuuta 2010 tehdyllä neuvoston päätöksellä 2010/614/EU AKT–EU-ministerineuvostossa esitettävän Euroopan unionin kannan siirtymävaiheen toimenpiteisiin. Muutosmääräyksiä sovelletaan 21. kesäkuuta 2010 tehdyllä AKT–EU-ministerineuvoston päätöksellä N:o 2/2010 väliaikaisesti 1. marraskuuta 2010 alkaen. Sopimuksen liitettä III muutettiin toisessa tarkistuksessa. Erityisesti muutettiin maatalouden ja maaseudun yhteistyön teknisen keskuksen hallintoneuvostoa koskevia määräyksiä hallinnon vahvistamiseksi ja päätöksentekoprosessien helpottamiseksi. Tämän vuoksi maatalouden ja maaseudun yhteistyön teknisen keskuksen perussäännöt olisi mukautettava vastaamaan toisessa tarkistuksessa muutettua sopimuksen liitettä III. Samassa yhteydessä olisi hyvä sisällyttää niihin selvä viittaus asiassa sovellettaviin Euroopan kehitysrahaston (EKR) rahoitussääntöihin sekä yhdenmukaistaa tietyt perussääntöjen osat yritystoiminnan kehittämiskeskuksen (YKK) perussääntöjen vastaavien osien kanssa. Liitteessä III olevan 3 artiklan 5 kohdan mukaan AKT–EU-suurlähettiläskomitea vahvistaa maatalouden ja maaseudun yhteistyön teknisen keskuksen perussäännöt. Muutetut perussäännöt ovat neuvoston päätösehdotuksen liitteenä. Näin ollen neuvostoa pyydetään hyväksymään oheinen ehdotus neuvoston päätökseksi AKT–EU-suurlähettiläskomiteassa esitettävästä Euroopan unionin kannasta maatalouden ja maaseudun yhteistyön teknisen keskuksen perussääntöihin. 2012/0273 (NLE) Ehdotus NEUVOSTON PÄÄTÖS AKT–EU-suurlähettiläskomiteassa esitettävästä Euroopan unionin kannasta maatalouden ja maaseudun yhteistyön teknisen keskuksen perussääntöihin EUROOPAN UNIONIN NEUVOSTO, joka OTTAA HUOMIOON Euroopan unionin toiminnasta tehdyn sopimuksen ja erityisesti sen 208 artiklan ja 218 artiklan 9 kohdan, OTTAA HUOMIOON Euroopan komission ehdotuksen, SEKÄ KATSOO SEURAAVAA: (1) Afrikan, Karibian ja Tyynenmeren valtioiden ryhmän jäsenten sekä Euroopan yhteisön ja sen jäsenvaltioiden välisen Cotonoussa 23 päivänä kesäkuuta 2000 allekirjoitetun kumppanuussopimuksen, sellaisena kuin se on tarkistettuna 25 päivänä kesäkuuta 2005 ja 22 päivänä kesäkuuta 2010, jäljempänä ’Cotonoun sopimus’, toisessa tarkistuksessa sen liitettä III päivitettiin yritystoiminnan kehittämiskeskuksen (YKK) ja maatalouden ja maaseudun yhteistyön teknisen keskuksen tehtävien uudelleen arvioimiseksi sekä keskusten hallinnon, varsinkin suurlähettiläskomitean harjoittaman valvonnan ja hallintoneuvoston vastuualueiden, selkeyttämiseksi ja vahvistamiseksi. (2) Muutossopimusta sovelletaan 21 päivänä kesäkuuta 2010 tehdyllä AKT–EU-ministerineuvoston päätöksellä N:o 2/2010 väliaikaisesti 1 päivästä marraskuuta 2010. (3) Maatalouden ja maaseudun yhteistyön teknisen keskuksen, jäljempänä ’keskus’, perussääntöjä olisi tarkistettava vastaavasti. (4) Tästä syystä olisi määriteltävä AKT–EU-suurlähettiläskomiteassa esitettävä Euroopan unionin kanta keskuksen perussääntöihin, ON HYVÄKSYNYT TÄMÄN PÄÄTÖKSEN: Ainoa artikla AKT–EU-suurlähettiläskomiteassa esitettävä Euroopan unionin kanta maatalouden ja maaseudun yhteistyön teknisen keskuksen perussääntöjen muuttamiseen perustuu liitteenä olevaan päätösehdotukseen. Vähäiset muutokset suurlähettiläskomitean päätösehdotukseen voidaan hyväksyä ilman erillistä neuvoston päätöstä. Tehty Brysselissä Neuvoston puolesta Puheenjohtaja LIITE AKT–EU-SUURLÄHETTILÄSKOMITEAN PÄÄTÖS N:O …/2012 maatalouden ja maaseudun yhteistyön teknisen keskuksen perussäännöistä AKT–EU-SUURLÄHETTILÄSKOMITEA, joka OTTAA HUOMIOON Afrikan, Karibian ja Tyynenmeren valtioiden ryhmän sekä Euroopan yhteisön ja sen jäsenvaltioiden välisen Cotonoussa 23 päivänä kesäkuuta 2000 allekirjoitetun kumppanuussopimuksen[1], sellaisena kuin se on tarkistettuna 25 päivänä kesäkuuta 2005[2] ensimmäisen kerran ja 22 päivänä kesäkuuta 2010[3], jäljempänä ’Cotonoun sopimus’, ja erityisesti sen liitteessä III olevat 3 artiklan 5 ja 6 kohdan, SEKÄ KATSOO SEURAAVAA: (1) Cotonoun sopimuksen 22 päivänä kesäkuuta 2010 tehdyssä toisessa tarkistuksessa sen liitettä III päivitettiin yritystoiminnan kehittämiskeskuksen (YKK) ja maatalouden ja maaseudun yhteistyön teknisen keskuksen tehtävien uudelleen arvioimiseksi sekä keskusten hallinnon, varsinkin suurlähettiläskomitean harjoittaman valvonnan ja hallintoneuvoston vastuualueiden, selkeyttämiseksi ja vahvistamiseksi. (2) Muutossopimusta sovelletaan 21 päivänä kesäkuuta 2010 tehdyllä AKT–EU-ministerineuvoston päätöksellä N:o 2/2010 väliaikaisesti 1 päivästä marraskuuta 2010. (3) Tästä johtuen maatalouden ja maaseudun yhteistyön teknisen keskuksen, jäljempänä ’keskus’, perussääntöjä olisi tarkistettava.. (4) Sopimuksen liitteessä III olevan 3 artiklan 5 kohdan mukaan keskuksen perussääntöjen vahvistamiseksi tarvitaan suurlähettiläskomitean päätös; sopimuksen 15 artiklan 4 kohdan ja 16 artiklan 2 kohdan mukaisesti komitean on aiheellista hyväksyä asiaa koskeva päätös ministerineuvoston puolesta, ON PÄÄTTÄNYT SEURAAVAA: Ainoa artikla Hyväksytään tämän päätöksen liitteenä olevat maatalouden ja maaseudun yhteistyön teknisen keskuksen perussäännöt. Euroopan unionin ja AKT-valtioiden on toteutettava tämän päätöksen täytäntöönpanon edellyttämät toimenpiteet siltä osin kuin asia koskee niitä. Tämä päätös tulee voimaan sitä päivää seuraavana päivänä, jona se hyväksytään. AKT–EU-suurlähettiläskomitean puolesta Puheenjohtaja LIITE maatalouden ja maaseudun yhteistyön teknisen keskuksen PERUSSÄÄNNÖT 1 artikla Tarkoitus · Keskus on AKT:n ja EU:n yhteinen tekninen elin Afrikan, Karibian ja Tyynenmeren valtioiden ryhmän jäsenten sekä Euroopan yhteisön ja sen jäsenvaltioiden välisen kumppanuussopimuksen, jäljempänä ’Cotonoun sopimus’, liitteessä III tarkoitetussa merkityksessä. Sillä on oikeushenkilön asema ja sopimuksen kaikkien osapuolten alueella laajin mahdollinen samanlaisille oikeushenkilöille kyseisten osapuolten lain nojalla myönnettävä oikeustoimikelpoisuus. · Keskuksen henkilöstöön sovelletaan erioikeuksia, vapauksia ja muita etuja, joista määrätään erioikeuksia ja vapauksia koskevassa pöytäkirjassa 2 olevan 1 artiklan toisessa alakohdassa ja jotka mainitaan Cotonoun sopimukseen liitetyissä julistuksissa VI ja VII. · Keskus ei tavoittele voittoa. · Keskuksen päätoimipaikka on toistaiseksi Wageningenissä, Alankomaissa, ja sillä on paikallistoimisto Brysselissä. 2 artikla Periaatteet ja tavoitteet · Keskuksen toiminnassa noudatetaan Cotonoun sopimuksen määräyksiä ja tavoitteita. Se pyrkii Cotonoun sopimuksen liitteessä III olevassa 3 artiklassa vahvistettuihin tavoitteisiin suurlähettiläskomitean valvonnassa. · Keskus määrittelee kyseiset tavoitteet tarkemmin yleisessä strategia-asiakirjassa. · Keskus suorittaa tehtävänsä tiiviissä yhteistyössä Cotonoun sopimuksessa tai siihen liitetyissä julistuksissa mainittujen toimielinten ja muiden elinten kanssa. Keskus voi tarvittaessa pyytää alueellisten ja kansainvälisten toimielinten apua, erityisesti sellaisten, jotka sijaitsevat Euroopan unionissa tai AKT-valtioissa ja joissa käsitellään maatalouden ja maaseudun kehittämiseen liittyviä kysymyksiä. 3 artikla Rahoitus · Keskuksen talousarviota voidaan rahoittaa Euroopan kehitysrahastosta (EKR) Cotonoun sopimuksen liitteeseen I sisältyvässä rahoituspöytäkirjassa vahvistettujen, kehitysrahoitusyhteistyötä koskevien sääntöjen mukaisesti. · Keskus voi ottaa vastaan ylimääräistä rahoitusta muilta osapuolilta Cotonoun sopimuksessa vahvistettujen tavoitteiden saavuttamiseksi ja itse laatimansa strategian täytäntöön panemiseksi. 4 artikla Suurlähettiläskomitea Cotonoun sopimuksen liitteessä III olevan 3 artiklan 5 kohdan mukaan keskuksen valvontaviranomaisena toimii suurlähettiläskomitea. Se nimeää hallintoneuvoston jäsenet ja keskuksen johtajan hallintoryhmän ehdotuksesta, seuraa keskuksen yleisstrategiaa ja valvoo hallintoneuvoston työskentelyä. Suurlähettiläskomitea myöntää johtajalle vastuuvapauden vuoden n+2 talousarvion toteutuksen osalta. Vastuuvapauden myöntämiseksi suurlähettiläskomitea tarkastaa tilit hallintoneuvoston suosituksen perusteella samoin kuin tilintarkastajan lausunnon ja johtajan siihen antamat vastaukset. Suurlähettiläskomitea voi milloin tahansa ottaa keskuksen tekemät päätökset uudelleen tarkasteltaviksi tai vastustaa niitä. Hallintoneuvosto ja keskuksen johtaja antavat suurlähettiläskomitean pyynnöstä sille säännöllisesti tietoja. 5 artikla Hallintoneuvosto · Perustetaan hallintoneuvosto tukemaan, seuraamaan ja valvomaan keskuksen kaiken toiminnan teknisiä, hallinnollisia ja rahoituksellisia näkökohtia. · Hallintoneuvosto muodostetaan pariteettiperiaatteella kuudesta jäsenestä eli kolmesta AKT-maan kansalaisesta ja kolmesta Euroopan unionin kansalaisesta, jotka osapuolet valitsevat ja nimittävät heidän maatalouden ja maaseudun kehittämisen ja/tai tieto- ja viestintäpolitiikan, tieteen, johtamisen ja tekniikan alan ammattiosaamisen perusteella. · Puolet hallintoneuvoston jäsenistä vaihtuu kahden ja puolen vuoden välein. · Suurlähettiläskomitea nimittää hallintoneuvoston jäsenet itse vahvistamiensa menettelyjen mukaisesti enintään viiden vuoden toimikaudeksi, jonka puolivälissä tehdään arviointi. · Hallintoneuvostolla on neljä sääntömääräistä kokousta vuodessa. Se voi kokoontua myös aina, kun sen tehtävienhoito sitä edellyttää, taikka suurlähettiläskomitean, hallintoneuvoston puheenjohtajan tai johtajan pyynnöstä. Keskus toimii hallintoneuvoston sihteeristönä. · Hallintoneuvoston jäsenet hoitavat tehtävänsä itsenäisesti, eivät saa pyytää eivätkä vastaanottaa ohjeita kolmansilta osapuolilta ja toimivat puhtaasti keskuksen etujen mukaisesti. Hallintoneuvoston jäsen ei voi ottaa vastaan mitään muita tehtäviä, joista keskus maksaa korvausta. · Hallintoneuvoston jäsenet valitsevat keskuudestaan puheenjohtajan ja varapuheenjohtajan enintään viideksi vuodeksi työjärjestyksensä mukaisesti. Puheenjohtajaksi valitaan sen osapuolen (AKT tai EU) edustaja, joka ei toimi keskuksen johtajana. Varapuheenjohtajaksi valitaan sen osapuolen edustaja, joka ei toimi puheenjohtajana. · Euroopan komission, Euroopan unionin neuvoston pääsihteeristön ja AKT-valtioiden sihteeristön edustajat osallistuvat hallintoneuvoston kokouksiin tarkkailijoina. · Hallintoneuvosto voi pyytää muilta keskuksen johtoon tai henkilöstöön kuuluvilta ja/tai ulkopuolisilta asiantuntijoilta lausuntoa yksittäisistä kysymyksistä. · Hallintoneuvoksen päätökset tehdään läsnä olevien jäsenten tai heidän edustajiensa yksinkertaisella enemmistöllä hallintoneuvoston työjärjestyksen mukaisesti. Kullakin jäsenellä on yksi ääni. Äänten mennessä tasan puheenjohtajan ääni ratkaisee. · Jokaisesta kokouksesta laaditaan pöytäkirja. Hallintoneuvoston keskustelut ovat luottamuksellisia. · Hallintoneuvosto vahvistaa oman työjärjestyksensä ja antaa sen suurlähettiläskomitealle tiedoksi. 6 artikla Hallintoneuvoston tehtävät · Hallintoneuvoston seuraa ja valvoo tiiviisti keskuksen toimintaa. Se vastaa toimistaan suurlähettiläskomitealle. · Hallintoneuvosto a) laatii EKR:n sääntöjä noudattaen ehdotuksen varainhoitoa koskeviksi määräyksiksi ja toimittaa sen suurlähettiläskomitealle hyväksyntää varten; b) laatii ja hyväksyy EKR:n sääntöjä noudattaen keskuksen henkilöstö- ja toimintasäännöt ja toimittaa ne suurlähettiläskomitealle tiedoksi; c) valvoo keskuksen toimintaa ja huolehtii siitä, että keskuksen tehtäviä hoidetaan ja sen sääntöjä sovelletaan asianmukaisesti; d) hyväksyy keskuksen vuotuiset ja monivuotiset työohjelmat ja talousarvion ja toimittaa ne suurlähettiläskomitealle tiedoksi; e) toimittaa määräajoin raportteja ja arviointeja suurlähettiläskomitealle; f) hyväksyy keskuksen yleisstrategian ja toimittaa sen suurlähettiläskomitealle tiedoksi; g) hyväksyy organisaatiorakenteen ja -kaavion sekä henkilöstöpolitiikan; h) hyväksyy uusien työntekijöiden työhönoton sekä työsuhteessa jo olevien työsopimusten uusimisen, jatkamisen ja purkamisen; i) hyväksyy vuotuisen tilinpäätöksen ja toimittaa sen ja tilintarkastajan lausunnon suurlähettiläskomitealle tiedoksi; j) hyväksyy vuosikertomukset ja toimittaa ne suurlähettiläskomitealle, jotta se voi varmistua siitä, että keskuksen toiminta on linjassa Cotonoun sopimuksessa asetettujen tavoitteiden ja yleisen strategia-asiakirjan kanssa; k) tekee suurlähettiläskomitealle ehdotuksen keskuksen johtajan nimittämisestä; l) raportoi suurlähettiläskomitealle kaikista tehtäviensä hoidossa esiin tulevista tärkeistä asioista; ja m) raportoi suurlähettiläskomitealle toimenpiteistä, jotka on toteutettu suurlähettiläskomitean vastuuvapauspäätökseen liitettyjen havaintojen ja suositusten perusteella. · Hallintoneuvosto valitsee tilintarkastajaksi kansainvälisesti tunnustetun valvontaelimen jäsenyrityksen vähintään kolmesta tarjouskilpailumenettelyyn osallistuneesta tarjouksesta. Valinta tehdään kolmeksi vuodeksi. Yrityksen tilintarkastajat tarkastavat, että vuotuinen tilinpäätös on laadittu asianmukaisesti ja kansainvälisiä tilinpäätösstandardeja noudattaen ja että se antaa oikean kuvan keskuksen taloudellisesta tilanteesta. Tilintarkastajat esittävät myös näkemyksensä keskuksen varainhoidon moitteettomuudesta. · Hallintoneuvosto suosittaa suurlähettiläskomitealle vastuuvapauden myöntämistä johtajalle vuotuisen tilinpäätöksen osalta. 7 artikla Johtaja · Keskusta johtaa johtaja, jonka suurlähettiläskomitea nimeää hallintoneuvoston ehdotuksesta enintään viiden vuoden toimikaudeksi, jota ei voi uusia. Johtajana toimii vuoroin AKT-maan kansalainen, vuoroin EU:n kansalainen. Komitean puheenjohtajat allekirjoittavat johtajan nimittämiskirjan. · Johtaja vastaa keskuksen oikeudellisesta ja institutionaalisesta edustamisesta ja sen tehtävien suorittamisesta. · Johtaja vastaa seuraavien toimittamisesta hallintoneuvostolle niiden hyväksymistä varten: a) keskuksen yleisstrategia; b) vuotuiset ja monivuotiset toiminta-/työohjelmat; c) keskuksen vuotuinen talousarvio; d) vuosikertomukset, määräaikaiskertomukset ja arvioinnit; e) organisaatiorakenne ja -kaavio sekä henkilöstöpolitiikka; ja f) uusien työntekijöiden työhönotto sekä työsuhteessa jo olevien työsopimusten uusiminen, jatkaminen ja purkaminen. · Johtaja vastaa keskuksen organisaatiosta ja päivittäisestä johtamisesta. Johtaja raportoi hallintoneuvostolle mahdollisista lisäyksistä keskuksen toimintasääntöihin. · Johtaja raportoi hallintoneuvostolle kaikista tehtäviensä hoidossa esiin tulevista tärkeistä asioista ja tiedottaa niistä tarvittaessa suurlähettiläskomitealle. · Hallintoneuvosto voi tarvittaessa ja henkilöstösäännöissä vahvistetun menettelyn suoritettuaan tehdä suurlähettiläskomitealle asianmukaisesti perustellun ehdotuksen johtajan erottamiseksi. · Johtaja vastaa vuotuisen tilinpäätöksen toimittamisesta hallintoneuvostolle hyväksyntää varten ja sen siirtämisestä suurlähettiläskomitealle. · Johtajan toteuttaa kaikki aiheelliset toimenpiteet toimiakseen suurlähettiläskomitean vastuuvapauspäätökseen liitettyjen havaintojen ja suositusten mukaisesti. [1] EYVL L 317, 15.12.2000, s. 3. Sopimus allekirjoitettiin Cotonoussa 23.6.2000, ja se tuli voimaan 1.4.2003. [2] EUVL L 287, 28.10.2005, s. 5. Sopimus allekirjoitettiin Luxemburgissa 25.6.2005, ja se tuli voimaan 1.7.2008. [3] EUVL L 287, 4.11.2010, s. 3. Sopimus allekirjoitettiin Ouagadougoussa 22.6.2010, ja sitä on sovellettu väliaikaisesti 1.11.2010 alkaen.